CELEX: 32005R1294
Language: ro
Date: 2005-08-05 00:00:00
Title: Regulamentul (CE) nr. 1294/2005 al Comisiei din 5 august 2005 de modificare a anexei la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare

Anunţ juridic important

|

32005R1294

Jurnalul Oficial L 205 , 06/08/2005 p. 0016 - 0017

		20050805Regulamentul (CE) nr. 1294/2005 al Comisieidin 5 august 2005de modificare a anexei la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentareCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare [1], în special articolul 13 a doua liniuță,întrucât:(1) În conformitate cu principiile care reglementează producția agricolă ecologică la nivel de fermă stabilite în anexa I la Regulamentul (CEE) nr. 2092/91, efectivele de animale trebuie hrănite cu furaje obținute prin metode ecologice. Pentru o perioadă de tranziție care expiră la 24 august 2005, fermierii au permisiunea să folosească o proporție limitată de furaje convenționale în cazul în care pot demonstra că furajele ecologice nu sunt disponibile.(2) Se pare că nu va exista o aprovizionare cu cantități suficiente pentru a corespunde cererii de produse furajere ecologice în Comunitate după 24 august 2005, în special în ceea ce privește produsele furajere bogate în proteine necesare susținerii producției de animale monogastrice și, într-o măsură mai mică, de rumegătoare.(3) În consecință, este necesar să se asigure prelungirea perioadei de tranziție în care se autorizează folosirea furajelor convenționale.(4) Prin urmare, Regulamentul (CEE) nr. 2092/91 ar trebui modificat în consecință.(5) Având în vedere urgența măsurii datorată faptului că prevederea privind folosirea furajelor convenționale expiră la 24 august 2005, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene.(6) Măsurile prevăzute de prezentul regulament sunt conforme cu avizul comitetului instituit în conformitate cu articolul 14 din Regulamentul (CEE) nr. 2092/91,ADOPTĂ PREZENTUL REGULAMENT:Articolul 1Anexa I la Regulamentul (CEE) nr. 2092/91 se modifică în conformitate cu anexa la prezentul regulament.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene.Se aplică de la 25 august 2005.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 5 august 2005.Pentru ComisieMariann Fischer BoelMembru al Comisiei[1] JO L 198, 22.7.1991, p. 1, regulament astfel cum a fost modificat ultima dată prin Regulamentul (CE) nr. 2254/2004 al Comisiei (JO L 385, 29.12.2004, p. 20).--------------------------------------------------20050805ANEXĂPartea B din anexa I la Regulamentul (CEE) nr. 2092/91 se modifică după cum urmează:Punctul 4.8 se înlocuiește cu următorul text:"Prin derogare de la punctul 4.2, folosirea unei proporții limitate de furaje convenționale de origine agricolă este permisă în cazul în care agricultorii pot demonstra spre convingerea organului sau a autorității de control a statului membru că nu sunt capabili să obțină furaje exclusiv din producția agricolă ecologică.Procentul maxim de furaje convenționale permise pe o perioadă de 12 luni este:(a) pentru erbivore: 5 % în perioada de la 25 august 2005 la 31 decembrie 2007;(b) pentru alte specii:- 15 % în perioada de la 25 august 2005 la 31 decembrie 2007;- 10 % în perioada de la 1 ianuarie 2008 la 31 decembrie 2009;- 5 % în perioada de la 1 ianuarie 2010 la 31 decembrie 2011.Aceste cifre se calculează anual ca procent de substanță uscată din furajele de origine agricolă. Procentajul maxim autorizat de furaje convenționale din rația zilnică, cu excepția perioadei din fiecare an când animalele sunt în transhumanță, trebuie să fie de 25 % calculat ca procent de materie uscată."--------------------------------------------------